Document ID: 31999R0568

ΚΑΝΟΝΙΣΜΟΣ (ΕΚ) αριθ. 568/1999 ΤΗΣ ΕΠΙΤΡΟΠΗΣ της 16ης Μαρτίου 1999 για τροποποίηση του κανονισμού (ΕΚ) αριθ. 577/97 περί ορισμένων λεπτομερειών εφαρμογής του κανονισμού (ΕΚ) αριθ. 2991/94 του Συμβουλίου για τον καθορισμό των κανόνων για λιπαρές ουσίες για επάλειψη και του κανονισμού (ΕΟΚ) αριθ. 1898/87 του Συμβουλίου σχετικά με την προστασία της ονομασίας του γάλακτος και των γαλακτοκομικών προϊόντων κατά τη διάθεσή τους στο εμπόριο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2991/94 του Συμβουλίου, της 5ης Δεκεμβρίου 1994, για τον καθορισμό των κανόνων για λιπαρές ουσίες για επάλειψη (1), και ιδίως το άρθρο 8,
τον κανονισμό (ΕΟΚ) αριθ. 1898/87 του Συμβουλίου, της 2ας Ιουλίου 1987, σχετικά με την προστασία της ονομασίας του γάλακτος και των γαλακτοκομικών προϊόντων κατά τη διάθεσή τους στο εμπόριο (2), όπως τροποποιήθηκε τελευταία από τον κανονισμό (ΕΚ) αριθ. 222/98 (3), και ιδίως το άρθρο 4 παράγραφος 2,
Εκτιμώντας:
ότι ο κανονισμός (ΕΚ) αριθ. 577/97 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 2521/98 (5), καθορίζει τις ειδικές διατάξεις όσον αφορά τη χρησιμοποίηση της ονομασίας «βούτυρο» για την ομάδα των συνθέτων προϊόντων που περιλαμβάνουν βούτυρο, ζάχαρη και αλκοόλη 7 ότι αφενός, έχει αναγνωρισθεί ότι ορισμένα από τα προϊόντα αυτά δικαιούνται της παρεκκλίσεως που προβλέπεται στο άρθρο 2 παράγραφος 2 του κανονισμού (ΕΚ) αριθ. 2991/94 που αφορά τον παραδοσιακό χαρακτήρα της ονομασίας 7 ότι τα προϊόντα αυτά καθορίζονται στο παράρτημα Ι του κανονισμού (ΕΚ) αριθ. 577/97 ως προϊόντα έχοντα ελάχιστη περιεκτικότητα σε λιπαρές ουσίες 34 % 7
ότι, με βάση τις συμπληρωματικές πληροφορίες που διαβιβάσθηκαν από το Ηνωμένο Βασίλειο, φαίνεται ότι ορισμένα προϊόντα που έχουν παραδοσιακό χαρακτήρα έχουν ελάχιστη περιεκτικότητα σε λιπαρές ουσίες της τάξεως του 20 % 7 ότι πρέπει συνεπώς να προσαρμοσθεί το παράρτημα Ι του κανονισμού (ΕΚ) αριθ. 577/97 7
ότι οι σχετικές επιτροπές διαχειρίσεως δεν διατύπωσαν γνώμη εντός της προθσμίας που καθορίστηκε από τον πρόεδρό τους,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα I σημείο V πρώτη περίπτωση του κανονισμού (ΕΚ) αριθ. 577/97, το ποσοστό «34 %», αντικαθίσταται από το ποσοστό «20 %».
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Μαρτίου 1999.

Labels: 3
17